SK
15.9.2023
Úradný vestník Európskej únie
L 228/83
Všetky predpokladané časy letu uvádzajte v štvorcifernom formáte (hodiny a minúty).
Ak zodpovednosť za vypracúvanie správ letového plánu nebola delegovaná, vypĺňajú oddiel so sivým podfarbením pred políčkom 3 služby ATS a COM.
2.2.
Pokyny na vkladanie údajov ATS Podľa pokynov uvedených ďalej vyplňte položky 7 až 18 a, ak to požaduje príslušný orgán alebo sa to inak považuje za potrebné, aj položku 19.
VLOŽTE jeden z týchto identifikačných znakov lietadla, ktorý nesmie presiahnuť 7 alfanumerických znakov a neobsahuje spojovníky ani symboly: a) identifikátor ICAO pre prevádzkovateľa lietadla, za ktorým nasleduje identifikácia letu (napr.
KLM511, NGA213, JTR25), ak volacia značka, ktorú má lietadlo používať v rádiotelefónii, pozostáva z telefónneho identifikátora ICAO pre prevádzkovateľa, po ktorom nasleduje identifikácia letu (napr.
KLM511, NIGERIA 213, JESTER 25), alebo b) štátna príslušnosť alebo spoločná značka a registrová značka lietadla (napr.
EIAKO, 4XBCD, N2567GA), ak: 1. volacia značka, ktorú má lietadlo používať v rádiotelefónii, pozostáva len z tejto identifikácie (napr.
CGAJS), alebo jej predchádza telefónny identifikátor ICAO pre prevádzkovateľa lietadiel (napr.
BLIZZARD CGAJS); 2. lietadlo nie je vybavené rádiom.
Pravidlá letu VLOŽTE jedno z týchto písmen na označenie kategórie pravidiel letu, ktorými sa pilot plánuje riadiť: I–
ak sa plánuje, že celý let sa uskutoční podľa IFR, alebo
V–
ak sa plánuje, že celý let sa uskutoční podľa VFR, alebo
Y–
ak sa let začne vykonávať podľa IFR a ďalej nasleduje jedna alebo viac následných zmien pravidiel letu, alebo
Z–
ak sa let začne vykonávať podľa VFR a ďalej nasleduje jedna alebo viac následných zmien pravidiel letu.
V políčku 15 uveďte bod alebo body, v ktorých sa plánuje zmena pravidiel letu.
Druh letu Ak to požaduje príslušný orgán, VLOŽTE jedno z týchto písmen na označenie druhu letu: S–
pravidelná letecká dopravná služba,
N–
nepravidelná letecká doprava,
G–
všeobecné letectvo,
M–
vojenské letectvo,
X–
iný než uvedené vymedzené kategórie.
V políčku 18 uveďte stav letu podľa indikátora STS alebo ak je to potrebné na označenie iných dôvodov osobitného zaobchádzania službami ATS, uveďte v položke 18 dôvod podľa ukazovateľa RMK.